In ocasion dal inovâl dai 3 di Avrîl, Fieste de Patrie dal Friûl, ricognossude uficialmentri de leç regjonâl numar 6, dai 27 di Març dal 2015 (Istituzione della “Fieste de Patrie dal Friûl”, Istituzion de “Fieste de Patrie dal Friûl”), l'Ufici Scolastic Regjonâl in colaborazion cun ARLeF e Provincie di Udin, al bandìs la cuinte edizion dal concors a premis “Emozions furlanis in viaç pal teritori” par valorizâ e promovi il patrimoni storic, artistic, culturâl e naturâl dal Friûl.
I docents interessâts a varan di mandâ i elaborâts dentri dai 21 di Març dal 2016.
Il concors al è viert a dutis lis scuelis de infanzie, primariis e secondariis di prin grât des provinciis di Gurize, Pordenon e Udin.
Il premi al consist in 1000,00 Euros in bogns acuist di materiâl didatic, metûts a disposizion de ARLeF, e in diviers struments e jutoris didatics in lenghe furlane ufierts de Provincie di Udin, de Societât Filologjiche Furlane, de associazion la Clape culturâl “La Patrie dal Friûl” e di altris associazions culturâls che a operin pe valorizazion de lenghe e de culture furlanis.
I trê miôr elaborâts a saran premiâts in te suaze di une cerimonie che si tignarà a Gardiscje domenie ai 3 di Avrîl dal 2016 aes 12.00 vie pe celebrazion uficiâl de Fieste de Patrie dal Friûl.
Chi sot le documentazion:
fur_Latn fur_Latn fur_Latn fur_Latn fur_Latn fur_Latn